S-569/2017

Mál þetta, sem dómtekið var 23. nóvember síðastliðinn, var höfðað með ákæru héraðssaksóknara, útgefinni 16. október síðastliðinn, á hendur A-x-x M-x-x, kt. 000000-0000, Tangabryggju 14, Reykjavík, fyrir meiri háttar brot gegn skattalögum sem framkvæmdastjóri einkahlutafélagsins BH 10, kt. 000000-0000, nú afskráð, með því að hafa:

1. Eigi staðið skil á virðisaukaskattsskýrslum einkahlutafélagsins á lögmæltum tíma vegna uppgjörstímabilanna júlí – ágúst rekstrarárið 2015 til og með janúar – febrúar rekstrarárið 2016 og júlí – ágúst rekstrarárið 2016 og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins, vegna uppgjörstímabilanna júlí – ágúst rekstrarárið 2015 til og með júlí - ágúst rekstrarárið 2016, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 40.465.108, sem sundurliðast sem hér greinir:

Árið 2015

júlí - ágúst kr. 1.742.599

september – október kr. 1.375.283

nóvember – desember kr. 10.598.601

kr. 13.716.483

Árið 2016

janúar - febrúar kr. 4.411.136

mars - apríl kr. 11.784.927

maí – júní kr. 3.586.856

júlí – ágúst kr. 6.965.706

kr. 26.748.625

Samtals kr. 40.465.108

2. Eigi staðið skil á skilagreinum einkahlutafélagins vegna staðgreiðslu opinberra gjalda á lögmæltum tíma vegna greiðslutímabilanna september til og með nóvember rekstrarárið 2015 og janúar til og með mars og júní til og með ágúst rekstrarárið 2016 og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna september rekstrarárið 2015 til og með ágúst rekstrarárið 2016, samtals að fjárhæð kr. 7.302.753, sem sundurliðast sem hér greinir:

Árið 2015

september kr. 581.394

október kr. 555.610

nóvember kr. 471.828

desember kr. 730.063

kr. 2.338.895

Árið 2016

janúar kr. 503.122

febrúar kr. 503.122

mars kr 503.122

apríl kr. 572.839

maí kr. 720.253

júní kr. 520.809

júlí kr. 447.879

ágúst kr. 1.192.712

kr. 4.963.858

Samtals: kr. 7.302.753

Framangreind brot ákærða samkvæmt 1. og 2. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði hefur ekki áður gerst sekur um lögbrot. Refsing hans er hæfilega ákveðin fangelsi í átta mánuði sem bundin skal skilorði eins og í dómsorði greinir. Þá verður ákærða gert að greiða 95.000.000 króna í sekt að viðlagðri vararefsingu eins og í dómsorði greinir. Ekki leiddi annan kostnað af rekstri málsins en málsvarnarlaun verjanda ákærða sem ákveðin eru með virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

D ó m s o r ð :

Ákærði, A-x-x M-x-x, sæti fangelsi í 8 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 95.000.000 króna sekt til ríkissjóðs innan fjögurra vikna en sæti ella fangelsi í 360 daga.

Ákærði málsvarnarþóknun skipaðs verjanda síns, Ó-kk-ef K-kk-ef hdl., 584.970 krónur.

A-kk-nf Í-kk-nf